KLASA: 112-01/22-02/4

UR.BROJ: 251-269-01-22-1

U Zagrebu, 25. 03. 2022. godine

Centar za odgoj i obrazovanje «Vinko Bek» Kušlanova 59a, Zagreb raspisuje

**N A T J E Č A J**

**za zapošljavanje radnika/radnice na radnom mjestu:**

1. **MEDICINSKA SESTRA/MEDICINSKI TEHNIČAR na određeno puno radno vrijeme (zamjena)**

**traženi broj radnika/ica: 1**, mjesto rada: Zagreb

Uvjeti za prijam u radni odnos:

- završen stručni studij sestrinstva ili srednjoškolsko obrazovanje za medicinsku sestru/tehničara

- jedna godina radnog iskustva

- nepostojanje zapreka iz članka 261. stavka 1. i 2. Zakona o socijalnoj skrbi

Prednost: kandidati/kandidatkinje s iskustvom rada u ustanovi socijalne skrbi, iskustvom rada s osobama s oštećenjem vida

Uz prijavu kandidati/kandidatkinje za gore navedena radna mjesta trebaju priložiti (dovoljan je obični preslik dokumenata):

* životopis
* dokaz o državljanstvu
* dokaz o stručnoj spremi kojim se dokazuje uvjet stručne spreme naveden u natječaju (svjedodžba)
* dokaz o položenom stručnom ispitu
* potvrda/elektronički zapis s podacima evidentiranim u matičnoj evidenciji Hrvatskog zavoda za mirovinsko osiguranje iz koje/g je vidljiv staž mirovinskog osiguranja
* uvjerenje nadležnog suda da se protiv kandidata/kandidatkinje ne vodi kazneni postupak (ne starije od 6 mjeseci)

Na natječaj za gore navedeno radno mjesto mogu se ravnopravno prijaviti osobe oba spola, a izrazi koji se koriste u ovom natječaju uporabljeni su neutralno i odnose se na muške i ženske osobe. Kandidati/kandidatkinje koji/e podnesu pravovremenu i urednu prijavu i ispunjavaju formalne uvjete iz natječaja mogu biti pozvani/e na razgovor i/ili testiranje i/ili pisanu provjeru znanja, sposobnosti i vještina bitnih za obavljanje poslova radnog mjesta.

Kandidati/kandidatkinje koji/e ne pristupe razgovoru/provjeri/testiranju smatra se da su povukli prijavu i više se ne smatraju kandidatom/kandidatkinjom prijavljenim na natječaj.

O rezultatima natječaja kandidati/kandidatkinje prijavljeni/e na natječaj bit će obavješteni/e u roku od 15 dana od donošenja odluke o izboru kandidata. S izabranim kandidatom/kandidatkinjom sklopit će se ugovor o radu na određeno puno radno vrijeme. Podnošenjem prijave na natječaj, kandidati/kandidatkinje daju privolu za obradu osobnih podataka u svrhu zapošljavanja što uključuje i dostavu obavijesti o izabranom kandidatu/kandidatkinji svim kandidatima/kandidatkinjama koji su se prijavili na natječaj i objavu podataka o izabranom kandidatu/kandidatkinji (ime i prezime, struka) na web stranici Centra.

Odabrani kandidat/kandidatkinja prije zasnivanja radnog odnosa mora dostaviti izvornike ili ovjerene preslike traženih dokumenata.

Kandidati/kandidatkinje koji se u prijavi na natječaj pozivaju na pravo prednosti prilikom zapošljavanja u skladu s člankom 102. Zakona o hrvatskim braniteljima iz Domovinskog rata i članovima njihovih obitelji (''Narodne novine'', broj 121/17, 98/19, 84/21), uz prijavu na javni natječaj dužni/dužne su osim dokaza o ispunjavanju traženih uvjeta, priložiti i dokaze propisane člankom 103. stavkom 1. Zakona o hrvatskim braniteljima iz Domovinskog rata i članovima njihovih obitelji, a koji su objavljeni na web. stranici Ministarstva hrvatskih branitelja: <https://branitelji.gov.hr/zaposljavanje-843/843>

(https://branitelji.gov.hr/UserDocsImages//NG/12%20Prosinac/Zapošljavanje//Popis%20Do

kaza%20za%20ostvarivanje%20prava%20prednosti%20pri%20zapošljavanju.pdf).

Kandidat/kinja koja se u prijavi na natječaj poziva na pravo prednosti prilikom zapošljavanja u skladu s člankom 9. Zakona o profesionalnoj rehabilitaciji i zapošljavanju osoba s invaliditetom (''Narodne novine'' br. 157/13, 152/14, 39/18, 32/20), uz prijavu na javni natječaj dužan/dužna je osim dokaza o ispunjavanju traženih uvjeta priložiti i dokaze o invaliditetu. Dokazom o invaliditetu, u smislu Zakona, smatraju se javne isprave o invaliditetu na temelju kojih se osoba može upisati u očevidnik zaposlenih osoba s invaliditetom.

Kandidati/kandidatkinje koji/e se u prijavi pozivaju na pravo prvenstva prilikom zapošljavanja po nekoj drugoj osnovi dužni su osim dokaza o ispunjavanju traženih uvjeta priložiti i dokaze propisane posebnim zakonom.

Prijave s potrebnom dokumentacijom o ispunjavanju uvjeta iz natječaja podnose se Centru za odgoj i obrazovanje «Vinko Bek», Kušlanova 59a, 10000 Zagreb, s naznakom: ''Prijava na natječaj za radno mjesto Medicinska sestra/Medicinski tehničar'' u roku od 7 dana od dana objave ovog natječaja.

Nepotpune i nepravovremene prijave neće se razmatrati.

 Ravnateljica Centra za odgoj i obrazovanje

 »Vinko Bek«, Zagreb: